মহানগর গোয়েন্দা পুলিশ ইতিমধ্যে মাওলানা সাইদুর রহমানকে রিমান্ডে নেয়ার জন্য আবেদন করার প্রস্তুতি নিচ্ছে। রিমান্ডে এনে সাইদুর রহমানের মুখোমুখি করবে মাওলানা নিজামী, মুজাহিদ ও সাঈদীকে। এই বিষয়ে ডিবির কর্মকর্তারা প্রস্তুতি নিচ্ছেন। ডিবি  কার্যালয়ে তাদের মুখোমুখি করা হবে। একইভাবে হুজির প্রধান মুফতি হান্নানকে রিমান্ডে নিয়ে জামায়াতের উক্ত তিন নেতার মুখোমুখি করার প্রস্তুতি চলছে। মাওলানা সাইদুর রহমান ডিবির কর্মকর্তাদের জিজ্ঞাসাবাদে জানান যে, তিনি বর্তমানে জামায়াতের পরামর্শক কমিটির অন্যতম সদস্য এবং ওলামা ফোরামের সভাপতি। ওলামা ফোরাম জামায়াতের অঙ্গ সংগঠন বলে মাওলানা সাইদুর রহমান ডিবির কর্মকর্তাদের জানান। এছাড়া মাওলানা সাইদুর হবিগঞ্জ ও মৌলভীবাজার জেলা জামায়াতের আমীর ছিলেন দীর্ঘদিন।